Title: ประกาศองค์การบริหารส่วนตำบลบางจัก เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลขององค์การบริหารส่วนตำบลบางจัก

ประกาศองค์การบริหารส่วนตำบลบางจัก

ประกาศองค์การบริหารส่วนตำบลบางจัก
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลขององค์การบริหารส่วนตำบลบางจัก[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

องค์การบริหารส่วนตำบลบางจักมีฐานะเป็นราชการส่วนท้องถิ่น
สังกัดกรมส่งเสริมการปกครองท้องถิ่น กระทรวงมหาดไทย มีหน่วยงานสำนักงานปลัดองค์การบริหารส่วนตำบลจัดระบบข้อมูลข่าวสารส่วนบุคคล
ตามพระราชบัญญัติข้อมูลข่าวสารของราชการ ดังนี้

๑.  ประเภทของบุคคลที่มีการจัดเก็บข้อมูลไว้
๑.๑ นายกองค์การบริหารส่วนตำบลบางจัก
๑.๒ รองนายกองค์การบริหารส่วนตำบลบางจัก
๑.๓ เลขานุการนายกองค์การบริหารส่วนตำบลบางจัก
๑.๔ สมาชิกสภาองค์การบริหารส่วนตำบลบางจัก
๑.๕
พนักงานส่วนตำบลทุกระดับสังกัดองค์การบริหารส่วนตำบลบางจัก
๑.๖ ลูกจ้างประจำและพนักงานจ้าง
สังกัดองค์การบริหารส่วนตำบลบางจัก

๒.  ประเภทของระบบข้อมูลข่าวสารส่วนบุคคล
๒.๑ แฟ้มประวัติ
๒.๒ บัตรประวัติ
๒.๓ ทะเบียนประวัติ
๒.๔ สมุดประวัติ

๓.  ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบล
ได้แก่ การสรรหา บรรจุ แต่งตั้ง เลื่อนระดับ เลื่อนขั้น เลื่อนขั้นเงินเดือน
การโอน การพิจารณาความดีความชอบ การลงโทษ การขอรับเครื่องราชอิสริยาภรณ์

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ ยื่นคำขอต่อหน่วยงาน
๔.๒ แสดงหลักฐานประจำตัวของเจ้าของข้อมูล
๔.๓
ระบุความประสงค์ในการขอตรวจดูหรือนำข้อมูลไปใช้
๔.๔ สถานที่ยื่นคำขอ คือ บุคลากร
สำนักงานปลัดองค์การบริหารส่วนตำบล

๕.  วิธีการขอให้แก้ไขเปลี่ยนแปลงข้อมูล
๕.๑ ขอเปลี่ยนแปลงแก้ไขวัน เดือน
ปีเกิดของพนักงานส่วนตำบลและลูกจ้างปฏิบัติตามระเบียบสำนักนายกรัฐมนตรี
ว่าด้วยการขอแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๘
๕.๒
รายการเปลี่ยนแปลงหรือเพิ่มเติมรายการในแฟ้มประวัติ ต้องแจ้งให้บุคลากรทราบ
เพื่อบันทึกในทะเบียนประวัติมีแนวทางปฏิบัติ ดังนี้
๑) การผ่านการอบรม ดูงาน
และการได้รับเครื่องราชอิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาหลักฐานที่เกี่ยวข้อง จำนวน ๑ ชุด
๒) การเพิ่มวุฒิการศึกษา
ให้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา จำนวน ๑ ชุด
๓) การเปลี่ยนชื่อตัว ชื่อสกุล
ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว ชื่อสกุล
พร้อมกับแนบ ทร. ๑๔ (สำเนาทะเบียนบ้าน) จำนวน ๑ ชุด
๔) การเพิ่มรายการอื่น ๆ เช่น
การได้รับคัดเลือกเป็นพนักงานส่วนตำบลดีเด่น เป็นต้น
ให้ส่งสำเนาใบประกาศหรือหลักฐานอื่น ๆ จำนวน ๑ ชุด

๖.  แหล่งที่มาของข้อมูล
๖.๑ เจ้าของประวัติ
๖.๒ คำสั่งแต่งตั้ง โยกย้าย และคำสั่งอื่น ๆ
ของต้นสังกัด
๖.๓ ผลการเลือกตั้ง และแต่งตั้ง

ประกาศ
ณ วันที่ ๓๐ พฤศจิกายน พ.ศ. ๒๕๕๒
สุเทพ
 นามประเสริฐ
นายกองค์การบริหารส่วนตำบลบางจัก

ปริยานุช/ผู้จัดทำ
๒๗
มกราคม ๒๕๕๓

นันท์นภัสร์/ตรวจ
๒๗
มกราคม ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๐ ง/หน้า ๖๗/๑๙ มกราคม ๒๕๕๓